**Mark Richard Shuttleworth**, nado o 18 de setembro de 1973 en Welkom, Suráfrica, é un informático, empresario e turista espacial surafricano. É o fundador da empresa Canonical Ltd. unha empresa promotora do software libre.

Traxectoria
-----------

Mark Shuttleworth naceu na vila mineira de Welkom, Estado Libre, Suráfrica, o seu pai é cirurxián e a súa nai unha mestra dunha escola de enfermería. Creceu na cidade do Cabo onde obtivo un BBusSci en Finanzas e información de sistemas na universidade da Cidade do Cabo, vivía no Smuts Hall, ademais participou na instalación das primeiras conexións residenciais de Internet na súa universidade.

Traballo
--------

En 1995, o seu último ano na universidade, funda a empresa de seguridade en Internet Thawte, especializada en certificados dixitais e seguridade en Internet, que vende en 1999 a VeriSign por 575 millóns de dólares.

Shuttleworth fundou en marzo de 2004 a empresa Canonical Ltd. para a promoción e soporte comercial de proxectos de software libre e código aberto, tamén financiou o proxecto Ubuntu, unha distribución de GNU/Linux baseada en Debian, en 2001 forma a fundación Shuttleworth, sen fins de lucro e dedicada á innovación social que tamén apoia educación gratuíta e proxectos de software libre en Suráfrica, como o Freedom Toaster.

En setembro do 2000, formou HBD Venture Capital, unha incubadora de empresas e provedora de capitais de risco. En marzo de 2004 formou Canonical Ltd. para a promoción e soporte comercial de proxectos de software libre. En decembro de 2009, deixa de ser o director executivo de Canonical Ltd.

Viaxe espacial cara á ISS
-------------------------

Mark Shuttleworth na Estación Espacial Internacional.
Foi o primeiro africano no espazo e o primeiro turista espacial surafricano.
O 25 de abril de 2002, a nave Soiuz TM-34 engalou no cosmódromo de Baikonur cara á Estación Espacial Internacional cunha tripulación formada por tres persoas: o piloto-cosmonauta ruso Yuri Gidzenko como comandante da misión, o cosmonauta-investigador italiano Roberto Vittori e o cosmonauta-enxeñeiro surafricano Mark Shuttleworth.

O segundo cosmonauta "turista" na historia, despois do voo do millonario estadounidense Dennis Tito na Soiuz TM-32, prefire non ser considerado un simple turista, e por iso puxo gran énfase nos aspectos educativos e científicos da súa misión. Levou a cabo experimentos científicos nas áreas de fisioloxía e fenómenos de cristalización, así como outros relativos á investigación das células nai.

Logo de 8 días a bordo da Estación Espacial Internacional (e 10 días de estancia no espazo), a tripulación conformada por Gidzenko, Vittori e Shuttleworth regresou á Terra a bordo da Soiuz TM-33, naquel momento axustada á Estación. A misión da Soiuz TM-34 foi a cuarta que viaxaba á Estación Espacial Internacional e a última de dita variante TM da venerable nave, sendo substituída logo pola Soiuz TMA.

Notas
-----

1. ↑  BBC News Online, ed. (12 decembro 2001). "Nasa makes space tourism U-turn". Consultado o 2 setembro de 2012. approval to plans to make the South African internet millionaire Mark Shuttleworth
2. ↑  "Space tourist lifts off". *BBC News Online*. 25 April 2002. Consultado o 2 setembro 2012. South African internet millionaire Mark Shuttleworth is heading for a short stay
3. ↑  "International Space Station: Soyuz 3 Taxi Flight Crew: Mark Richard Shuttleworth". 4 April 2004. Arquivado dende o orixinal o 05 de abril de 2017. Consultado o 2 September 2012. Mark was born on 18 September 1973 in mining town Welkom, in South Africa's Free State province

Véxase tamén
------------

|  |  |
| --- | --- |
|  | A Galicitas posúe citas sobre:  ***Mark Shuttleworth*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Mark Shuttleworth*** |

### Outros artigos

* Ubuntu, distribución Linux financiada por Shuttleworth.
* Space Adventures

### Ligazóns externas

* Sitio web oficial *(en inglés)*
* Datos biográficos do cosmonauta, en inglés e en alemán, en SpaceFacts.de
* Primeiro africano no espazo *(en inglés)*
* Mark Shuttleworth *(en inglés)*
* Sitio web oficial de Ubuntu *(en inglés)*
* Fundación Shuttleworth *(en inglés)*
* Acerca de Mark Shuttleworth, *(en inglés)*
* A misión Soiuz TM-34 *(en inglés)*

|  |  |
| --- | --- |
| Control de autoridades | 
* Wd: Q227030
* WorldCat
* VIAF: 262228999
* BNF: 15518065f
* EBID: ID
* ISNI: 0000000381674666

 |